Aplikacija „Humanitarna pomoć“

Sukladno Zakonu o humanitarnoj pomoći („Narodne novine“ broj 102/15. i 98/19.) svi postupci vezani uz prikupljanje i pružanje humanitarne pomoći u nadležnosti su upravnih tijela županije mjesno nadležnih prema mjestu sjedišta, odnosno prebivališta organizatora prikupljanja i pružanja humanitarne pomoći. 

Nadalje, sukladno Pravilniku o sadržaju i načinu vođenja evidencija humanitarne pomoći („Narodne novine“, broj 16/20.) ministarstvo nadležno za poslove socijalne skrbi vodi evidencije o:
- pravnim osobama kojima je izdano rješenje o odobrenju stalnog prikupljanja i pružanja humanitarne pomoći u Republici Hrvatskoj i 
- izdanim rješenjima kojima se odobrava provođenje humanitarne akcije, od dana 01. travnja 2020. godine.

Stoga se obavještavaju organizatori prikupljanja i pružanja humanitarne pomoći na području Osječko-baranjske županije da od 01. srpnja 2020. godine svoje zahtjeve podnose putem aplikacije „Humanitarna pomoć“:

https://humanitarna-pomoc.mrosp.hr/


